open-index/open-wikipedia-markdown huggingface dataset:
উড়ে যায় বকপক্ষী

**উড়ে যায় বকপক্ষী** হল একটি বাংলাদেশি হাস্যরসাত্মক-নাট্যধর্মী টেলিভিশন ধারাবাহিক। এটি রচনা এবং পরিচালনা করেছেন হুমায়ূন আহমেদ। ধারাবাহিকটিতে অভিনয় করেছেন মেহের আফরোজ শাওন, মাসুম আজিজ, ড. ইনামুল হক, এজাজুল ইসলাম, ফারুক আহমেদ, মনিরা মিঠু, চ্যালেঞ্জার, স্বাধীন খসরু, রিয়াজ প্রমুখ।

## পটভূমি
এই ধারাবাহিকটিতে দেখানো হয়েছে গ্রামের অতি দরিদ্র একটি গানের দল ও তাঁদের জীবনযাপনের ইতিহাস। যাদের নুন আনতে পান্তা ফুরায়। তার পরেও তাঁরা করে চলেন তাঁদের যাপিত জীবনের সংগ্রাম। তাঁদের হাসি-কান্না, আনন্দ-বেদনা তুলে ধরা হয়েছে।

## কলাকুশলী
### শ্রেষ্ঠাংশে
* মেহের আফরোজ শাওন - পুষ্প
* রিয়াজ - ওস্তাদ জালাল খাঁ
* চ্যালেঞ্জার - বজলু/দোতারা চাচা
* মাসুম আজিজ - ওস্তাদ মজিদ মিয়া
* ফারুক আহমেদ - তৈয়্যব আলী সরকার
* স্বাধীন খসরু - হাসান/বৈদেশী
* ইনামুল হক - সুলায়মান চাচা (নতুন চেয়ারম্যান সাহেব)
* ডাঃ এজাজ - কাদের/
* সালেহ আহমেদ - রাজাপুরের নায়েব

### অন্যান্য কলাকুশলী
* প্রধান সহকারী পরিচালক - সালাহ উদ্দিন সানোয়ার
* সহকারী পরিচালক - কামরুজ্জামান দুলাল
* চিত্রগ্রহণ - মনিরুল ইসলাম মাসুম
* সুর সংযোজন ও আবহসংগীত - মকসুদ জামিল মিন্টু
* শব্দ নিয়ন্ত্রণ - কামাল রাজা চৌধুরী
* ক্যামেরা সহকারী - আলাল, মাহবুব, মুকুল, সোহেল, নিহার
* আলোক সম্পাত - আলাউদ্দিন, বাশার, ইমান আলী
* ব্যবস্থাপনা - বুলবুল
* সম্পাদনা - শাহীন আহমেদ, জয়নুল ইসলাম, ওয়াহিদ মুরাদ

## গানসমূহ
এই নাটকটিতে অসম্ভব সুন্দর কিছু গান রয়েছে। তেমনি কয়েকটি গান হলো-

*● আমার যমুনার জল দেখতে কালো- কুদ্দুস বয়াতি, মমতাজ*

*● আমার কইলজা ছান ছান করে- সুবীর নন্দী*

*● হুরমুর হুরমুর করে মেঘা- সুবীর নন্দী*

*● ঢোল বাজে দোতারা বাজে- মমতাজ*

*●সোহাগ চাঁদ বদনী ধ্বনি- সুবীর নন্দী*

## তথ্যসূত্র

বিষয়শ্রেণী:বাংলাদেশী টেলিভিশন ধারাবাহিক
বিষয়শ্রেণী:হুমায়ূন আহমেদের নাটক
স্ট্যানলি স্নুক

**স্ট্যানলি ডে লা কোর্ট স্নুক** (; জন্ম: ১১ নভেম্বর, ১৮৭৮ - মৃত্যু: ৬ এপ্রিল, ১৯৫৯) টেম্বুল্যান্ডের সেন্ট মার্কস এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন। ১৯০৭ সালে সংক্ষিপ্ত সময়ের জন্যে আন্তর্জাতিক ক্রিকেটে অংশগ্রহণ করেছিলেন তিনি। ঘরোয়া প্রথম-শ্রেণীর দক্ষিণ আফ্রিকান ক্রিকেটে গটেং ও ওয়েস্টার্ন প্রভিন্স দলের প্রতিনিধিত্ব করেছেন। দলে মূলতঃ ডানহাতি ব্যাটসম্যান হিসেবে খেলতেন **স্ট্যানলি স্নুক**।

## খেলোয়াড়ী জীবন
ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স ও গটেং দলের পক্ষে খেলেছেন তিনি। সমগ্র খেলোয়াড়ী জীবনে একটিমাত্র টেস্টে অংশগ্রহণ করার সুযোগ পেয়েছিলেন তিনি। ১৯ আগস্ট, ১৯০৭ তারিখে টেস্ট ক্রিকেটে অভিষেক ঘটে স্ট্যানলি স্নুকের। ঐ টেস্টে তিনি কোন রান তুলতে পারেননি।

তার ভাই টিপ স্নুক দক্ষিণ আফ্রিকার পক্ষে টেস্ট ক্রিকেটে অংশ নিয়েছিলেন। ৬ এপ্রিল, ১৯৫৯ তারিখে কেপ টাউনের ওয়েনবার্গে ৮১ বছর বয়সে স্ট্যানলি স্নুকের দেহাবসান ঘটে।

## তথ্যসূত্র

## আরও দেখুন
* গর্ডন হোয়াইট
* পার্সি শেরওয়েল
* এক টেস্টের বিস্ময়কারী
* ইস্টার্ন প্রভিন্স ক্রিকেট দল
* দক্ষিণ আফ্রিকান টেস্ট ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৮৭৮-এ জন্ম
বিষয়শ্রেণী:১৯৫৯-এ মৃত্যু
বিষয়শ্রেণী:ওয়েস্টার্ন প্রভিন্সের ক্রিকেটার
বিষয়শ্রেণী:গটেংয়ের ক্রিকেটার
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
প্রদুম্ন কুমার মহানন্দিয়া

**ড: প্রদুম্ন কুমার মহানন্দিয়া** (; জন্ম:১৯৪৯) হলেন একজন ভারতীয় বংশোদ্ভূত সুইডিশ চিত্রশিল্পী। তিনি তার চার মাস তিন সপ্তাহ সাইকেল-ভ্রমণের জন্য বিখ্যাত। ১৯৭৭ সালে তার প্রেমিকা **শারলট ভন সছডবেন**-এর সাথে দেখা করতে নতুন দিল্লি থেকে গোথেনবার্গ যাওয়ার জন্য তিনি তার এক বন্ধুর নিকট থেকে সাইকেলটি ক্রয় করেন।

## প্রাথমিক জীবন এবং শিক্ষা
পি.কে. মহানন্দিয়া ১৯৪৯ সালে উড়িষ্যার আঙুল জেলার আথমাল্লিক থানায় কান্দাপাড়া গ্রামে একটি তাঁতি পরিবারে জন্মগ্রহণ করেন। তিনি প্রথমে আথমাল্লিকের মহেন্দ্র উচ্চ বিদ্যালয়ে এরপর বিশ্বভারতীতে আর্ট বিভাগে সিলেক্ট হলেও ফিস পূরণ করার মতো অর্থ না থাকায় বাড়িতে ফিরে আসেন। তারপর তিনি সেখান থেকে সরকারি কলেজ অব আর্ট এন্ড ক্রাফটস, উড়িষ্যায় ভর্তি হন।
## বিবাহ
### চিত্রাঙ্কন এবং শারলটের সাথে সাক্ষাত
পিকে দিল্লি আর্ট কলেজে অধ্যয়নকালে  ইন্দিরা গান্ধীর প্রতিকৃতি অঙ্কন করেন এবং প্রশংসিত হন। উৎসাহ পেয়ে বাড়তি আয়ের জন্য কর্তৃপক্ষের অনুমতি নিয়ে কন্নাউট প্লেসের পবিত্র ঝর্ণার পাশে মানুষের প্রতিকৃতি অঙ্কন করতে শুরু করেন। ১৯৭৫ সালের ১৭ই ডিসেম্বর শারলটের সাথে পিকের প্রথম দেখা হয় । শারলট লন্ডনের ছাত্রী ছিলেন এবং তিনি ভারতের সংস্কৃতি জানার জন্য ২২ দিনের ছুটিতে ভারত এসেছিলেন। তখন তিনি স্মৃতিস্বরুপ নিজের একটি প্রতিকৃতি বানাতে মহানন্দিয়ার কাছে গিয়েছলেন। এই প্রতিকৃতি তাদের জীবন বদলে দেয়। তারা একে অপরের প্রেমে পরে যান। কিন্তু শারলটের সুইডেন ফেরত যাওয়ার সময় হয়ে যায়, যদিও তিনি পিকেকে ছেড়ে যেতে ইচ্ছুক ছিলেন না। শারলট পিকেকে সঙ্গে নিয়ে যেতে চান, কিন্তু পিকে নিজ উপার্জনের অর্থে যাবেন বলে জানান। শারলট চলে গেলেও চিঠির মাধ্যমে তাদের যোগাযোগ চলতে থাকে।

### পরবর্তী জীবন
এরপর পিকে অর্থ জোগাড় করতে না পেরে পুরনো একটি সাইকেল ক্রয় করে একশত একচল্লিশ দিন সাইকেল চালিয়ে সুইডেনের গোথেনবার্গ পৌঁছান। এরপর তারা বিবাহ করেন এবং তাদের বর্তমানে সিদ্ধার্থ নামে এক ছেলে এবং এমেলি নামে এক মেয়ে রয়েছে।

## স্বীকৃতি
প্রদুম্ন তার চিত্রশিল্পের জন্য সুইডেনে প্রসিদ্ধ হন এবং তিনি সেখানে সুইডিশ সরকারের অধীনে শিল্প এবং সংস্কৃতি বিষয়ক উপদেষ্টা হিসেবে কাজ করেন। তার চিত্র সারা বিশ্বের বিভিন্ন বৃহৎ শহরে প্রদর্শিত হয়েছে এবং এর জন্য তিনি ইউনিসেফ থেকে পুরষ্কৃত হয়েছেন। ৪ নভেম্বর ২০১২ তে তাকে ঊটকাট ইউনিভার্সিটি থেকে ডক্টরেট ডিগ্রি দিয়ে পুরস্কৃত করা হয়। ২০১০ সালে বলিউড ফ্লিম মেকার সঞ্জয় লীলা বনশালি প্রদুম্ন এবং শারলটের প্রেম কাহিনী নিয়ে সিনেমা বানানোর ঘোষণা দেন।

## তথ্যসূত্র

বিষয়শ্রেণী:১৯৪৯ এ জন্ম
বিষয়শ্রেণী:জীবিত ব্যক্তি
বিষয়শ্রেণী:উড়িষ্যার লোক
বিষয়শ্রেণী:সুইডেনের ব্যক্তি
বিষয়শ্রেণী:সুইডেনের চিত্রশিল্পী
বিষয়শ্রেণী:১৯৪৯-এ জন্ম
বিষয়শ্রেণী:ওড়িশার ব্যক্তি
বিষয়শ্রেণী:ওড়িশার শিল্পী
জর্জ ওয়াশিংটন বিশ্ববিদ্যালয়

**জর্জ ওয়াশিংটন বিশ্ববিদ্যালয়** যুক্তরাষ্ট্রের ওয়াশিংটন ডি.সি. তে অবস্থিত একটি বেসরকারী বিশ্ববিদ্যালয়। ১৮২১ সালে একটি এক্টের মাধ্যমে এটি প্রতিষ্ঠিত হয়।

প্রেসিডেন্ট জর্জ ওয়াশিংটন এর নামানুসারে এই বিশ্ববিদ্যালয়ের নামকরণ করা হয়। বিশ্ববিদ্যালয়টি ১৪ টি কলেজ এবং স্কুলের সমন্বয়ে গঠিত। সমগ্র কলম্বিয়ায় এটি সবচেয়ে বড় উচ্চ শিক্ষা প্রতিষ্ঠান। প্রায় ৭১ টি বিভাগে জর্জ ওয়াশিংটন বিশ্ববিদ্যালয় ডিগ্রি প্রদান করে। এখানে ১৩০ টি দেশেরও বেশি শিক্ষার্থী পড়াশুনা করে। স্নাতক পর্যায়ে প্রায় ১১০০০ শিক্ষার্থী এবং স্নাতকোত্তর পর্যায়ে প্রায় ১৫৫০০ শিক্ষার্থী পড়াশুনা করে।

ইউ. এস. নিউজ এন্ড ওয়ার্ল্ড রিপোর্টে জর্জ ওয়াশিংটন বিশ্ববিদ্যালয় জাতীয়ভাবে ৬৩তম হয়। এছাড়া প্রিন্সটন রিভিউ, ইন্টার্নশিপের সুযোগের ভিত্তিতে এই বিশ্ববিদ্যালয়টিকে সবার প্রথমে স্থান দিয়েছে। , এই বিশ্ববিদ্যালয়ের ১১০০ প্রাক্তন শিক্ষার্থীবৃন্দ ইউ. এস. ফরিন সার্ভিস ও নানা সামরিক বাহিনীতে চাকরি করছে।

## ক্যাম্পাস

জর্জ ওয়াশিংটন বিশ্ববিদ্যালয়ের ৩ টি ক্যাম্পাস রয়েছে। এর মধ্যে একটি হল ফগি বোটম ক্যাম্পাস, দ্যা মাউন্ট ভেরনন ক্যাম্পাস এবং ভার্জিনিয়া সাইন্স এন্ড টেকনোলজি ক্যাম্পাস। সবরকম প্রশাসনিক কার্যক্রম বিষয়াদি ফগি বোটম ক্যাম্পাসে পরিচালিত হয়। আর ছাত্রাবাসগুলো ফগি বোটম এবং মাউন্ট ভেরনন ক্যাম্পাসে অবস্থিত।

## তথ্যসূত্র

## বহিঃসংযোগ

* 
* GWU Athletics website

বিষয়শ্রেণী:১৮২১-এ প্রতিষ্ঠিত
বিষয়শ্রেণী:১৮২১-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৮২০-এর দশকে প্রতিষ্ঠিত বিশ্ববিদ্যালয় ও কলেজ
অস্ট্রেলীয় রাজধানী শহরের তালিকা

অস্ট্রেলিয়াতে ৮টি রাজধানী শহর রয়েছে, যার প্রতিটি রাজ্য বা অঞ্চলের নিরধারিত সরকারি সীমানায় কাজ করে। ১৯০১ সালের ফেডারেশন অব অস্ট্রেলিয়া পর মেলবোর্ন প্রাথমিক রাজধানী ছিল। ১৯২৭ সালে, জাতীয় সরকারের কেন্দ্র নতুনভাবে নির্মিত ক্যানবেরার শহরটিতে স্থানান্তরিত হয় যা জাতীয় রাজধানী হিসাবে কাজ করে চলেছে।

প্রতিটি রাজধানী শহর তার অঞ্চল বা রাজ্যের জন্য বিচার বিভাগীয়, প্রশাসনিক এবং আইনি ব্যবস্থার কেন্দ্র। প্রতিটি রাজ্যে এবং অভ্যন্তরীণ অঞ্চলের রাজধানী শহরটি ওই রাজ্য বা অঞ্চলের সর্বাধিক জনবহুল শহর।

অস্ট্রেলিয়ার বাইরের অঞ্চল নরফোক আইল্যান্ডের সরকারি রাজধানী হল কিংস্টন, যদিও এটি কেবল সরকারি প্রশাসনিক কেন্দ্র হিসাবে কাজ করে; তার প্রকৃতপক্ষে রাজধানী বার্ন পাইন।

## টীকা

## তথ্যসূত্র

## বহিঃসংযোগ


বিষয়শ্রেণী:অস্ট্রেলিয়া এর জনসংখ্যা
অস্ট্রেলিয়া
রাজধানী শহর
বিষয়শ্রেণী:অস্ট্রেলিয়ার জনপরিসংখ্যান
আজিম

**আজিম** নামে সুপরিচিত **নূরুল আজিম খালেদ রউফ** (২৩ জুলাই ১৯৩৭ - ২৬ মার্চ ২০০৩) ছিলেন একজন বাংলাদেশী অভিনেতা। ১৯৬০ ও ১৯৭০-এর দশকে লোককাহিনী নির্ভর ও প্রণয়ধর্মী চলচ্চিত্রে প্রধান অভিনেতা হিসেবে তিনি সুখ্যাতি অর্জন করেন। ১৯৬০ সালে এহতেশাম পরিচালিত *[[রাজধানীর বুকে]]* চলচ্চিত্রে পার্শ্ব চরিত্রে অভিনয়ের মধ্য দিয়ে তার বড় পর্দায় আত্মপ্রকাশ হয়। প্রধান অভিনেতা হিসেবে তার প্রথম চলচ্চিত্র মুস্তাফিজের উর্দু ভাষার *পায়েল*। তার অভিনীত উল্লেখযোগ্য চলচ্চিত্রসমূহ হল *হারানো দিন* (১৯৬২), *ডাকবাবু* (১৯৬৬), *সাইফুল মুল্‌ক্‌ বদিউজ্জামাল* (১৯৬৭), *[[সাত ভাই চম্পা (১৯৬৮-এর চলচ্চিত্র)|সাত ভাই চম্পা]]* (১৯৬৮) এবং *ভানুমতি* (১৯৬৯)। পরবর্তীকালে তিনি *টাকার খেলা* (১৯৭৪) চলচ্চিত্র দিয়ে পরিচালক হিসেবেও আত্মপ্রকাশ করেন। তার নির্মিত অন্যান্য চলচ্চিত্রসমূহ হল *প্রতিনিধি*, *জীবন মরণ*, *বদলা*, *গাদ্দার*, এবং *দেবর ভাবী*।

## প্রারম্ভিক জীবন
নূরুল আজিম খালেদ রউফ ১৯৩৭ সালের ২৩শে জুলাই তৎকালীন ব্রিটিশ ভারতের পূর্ব বঙ্গের (বর্তমান বাংলাদেশ) সিলেটের হবিগঞ্জে জন্মগ্রহণ করেন। তার পিতা মুন্সেফ হওয়ার কারণে দেশের বিভিন্ন স্থানে তার শৈশব কাটে। পরে ঢাকার হাটখোলায় স্থায়ী হন।

## কর্মজীবন
আজিম চলচ্চিত্রে আগমন করেন *[[রাজধানীর বুকে]]* (১৯৬০)-এ একটি ক্ষুদ্র চরিত্রে অভিনয় দিয়ে। তার বন্ধু রবীন ঘোষ এই ছবির সঙ্গীত পরিচালক ছিলেন। ১৯৫৯ সালে যখন এই ছবির চিত্রায়ন চলছিল, তিনি আজিমকে পরিচালক এহতেশামের সাথে পরিচয় করিয়ে দেন এবং চরিত্রটি পাইয়ে দেন। তিনি *হারানো দিন* (১৯৬১) ছবিতে আরেকটি ছোট চরিত্রে কাজ করার পরে তিনি ইবনে মিজানের অসমাপ্ত *আওর গম নেহি* ছবিতে খলচরিত্রে অভিনয় করেন। পরের বছর তিনি রহমান-রওশন আরা অভিনীত *নতুন সুর* (১৯৬২) ছবিতে খল চরিত্রে অভিনয় করেন। একই বছর তিনি উর্দু ভাষার *পয়সে* ও *বেওয়াকুফ* এবং বাংলা ভাষার *মেঘ ভাঙ্গা রোদ* চলচ্চিত্রে চুক্তিবদ্ধ হন। কাজী খালেক পরিচালিত *মেঘ ভাঙ্গা রোদ* (১৯৬৪) ছবিতে তার বিপরীতে ছিলেন সুজাতা।

## আজিম অভিনীত চলচ্চিত্র
* রাজধানীর বুকে
* হারানো দিন
* ডাক বাবু
* আয়না ও অবশিষ্ট
* সাইফুল মুল্‌ক্‌ বদিউজ্জামাল
* সাত ভাই চম্পা
* অরুণ বরুণ কিরণমালা
* রূপবানের রূপকথা
* পাতালপুরীর রাজকন্যা
* নাগিনীর প্রেম
* আমির সওদাগর
* ভেলুয়া সুন্দরী

**প্রযোজক ও পরিচালক হিসেবে:**
* টাকার খেলা
* প্রতিনিধি
* জীবন মরণ
* বদলা
* গাদ্দার
* দেবর ভাবি।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৩৭-এ জন্ম
বিষয়শ্রেণী:২০০৩-এ মৃত্যু
বিষয়শ্রেণী:২০শ শতাব্দীর বাংলাদেশী অভিনেতা
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:বাংলাদেশী চলচ্চিত্র পরিচালক
বিষয়শ্রেণী:বাংলাদেশী মুসলিম
বিষয়শ্রেণী:বাঙালি মুসলিম
বিষয়শ্রেণী:হবিগঞ্জ জেলার ব্যক্তি
রাজীব (দ্ব্যর্থতা নিরসন)

**রাজীব** নামে যে ব্যক্তি, অবস্থান, অবকাঠামো বোঝানো হতে পারে:

## ব্যক্তি
* রাজীব - বাংলাদেশী অভিনেতা;
* রাজীব গান্ধী - ভারতের সপ্তম প্রধানমন্ত্রী।
* রাজীব ভট্টাচার্য - ভারতীয় বাঙ্গালি পর্বতারোহী।
* রাজীব দীক্ষিত - ভারতীয় সমাজকর্মী
* রাজীব সূরি - নোকিয়ার প্রধান নির্বাহী কর্মকর্তা।

## অবকাঠামো
* রাজীব গান্ধী আন্তর্জাতিক বিমানবন্দর - ভারতের হায়দ্রাবাদে অবস্থিত আন্তর্জাতিক বিমানবন্দর।
* রাজীব গান্ধী সমুদ্রসেতু - ভারতের মুম্বইয়ে অবস্থিত কেবল-স্টেইড সেতু।
* রাজীব গান্ধী আন্তর্জাতিক ক্রিকেট স্টেডিয়াম, হায়দ্রাবাদ - ভারতের হায়দ্রাবাদে অবস্থিত আন্তজার্তিক ক্রিকেট স্টেডিয়াম।
* রাজীব গান্ধী আন্তর্জাতিক ক্রিকেট স্টেডিয়াম, দেরাদুন - ভারতের উত্তরাখণ্ডে অবস্থিত বহুমূখী স্টেডিয়াম।
* রাজীব গান্ধী স্মারক স্থল - ভারতের তামিলনাড়ু রাজ্যের শ্রীপেরমবুদুরের একটি স্মারক স্থল।
* রাজীব গান্ধী বিশ্ববিদ্যালয় - ভারতের অরুণাচল প্রদেশ অবস্থিত কেন্দ্রীয় বিশ্ববিদ্যালয়।

## পুরস্কার
* রাজীব গান্ধী খেলরত্ন - ভারতীয় প্রজাতন্ত্রের সর্বোচ্চ অসামরিক ক্রীড়া সম্মান।

## ঘটনা
* রাজীব গান্ধী হত্যাকাণ্ড

বিষয়শ্রেণী:ভারতীয় পুরুষবাচক প্রদত্ত নাম
বিষয়শ্রেণী:পুরুষবাচক প্রদত্ত নাম
গড়বেতা বিধানসভা কেন্দ্র

**গড়বেতা (বিধানসভা কেন্দ্র)** ভারতের পশ্চিমবঙ্গ রাজ্যের পশ্চিম মেদিনীপুর জেলার একটি বিধানসভা কেন্দ্র। 
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৩৩ নং গড়বেতা বিধানসভা কেন্দ্রটি গড়বেতা-১ সমষ্টি উন্নয়ন ব্লক এবং আমলাসুলী, জোগারডাঙ্গা, পিয়াসালা এবং সরবোথ গ্রাম পঞ্চায়েত গুলি গড়বেতা-২ সমষ্টি উন্নয়ন ব্লক এর অন্তর্গত। 

গড়বেতা বিধানসভা কেন্দ্রটি ৩৩ নং ঝাড়গ্রাম লোকসভা কেন্দ্র (এসটি) এর অন্তর্গত। 

## বিধানসভার বিধায়ক

## নির্বাচনী ফলাফল
### ২০১৬
২০১৬ সালের নির্বাচনে, তৃণমূল কংগ্রেসের *আশিস চক্রবর্তী* তার নিকটতম প্রতিদ্বন্দ্বী সিপিআই (এম) এর সরফরাজ খানকে পরাজিত করেন।

  

### ২০১১
২০১১ সালের নির্বাচনে, সিপিআই (এম) এর সুশান্ত ঘোষ তার নিকটতম প্রতিদ্বন্দ্বী কংগ্রেসের হেমা চৌবেকে পরাজিত করেন।

  

১৯৬৭ থেকে ২০০৬ সাল পর্যন্ত গড়বেতা দুটি আসন ছিল - গড়বেতা ইস্ট ও গড়বেতা ওয়েস্ট।
### ১৯৭৭-২০০৬ গড়বেতা ইস্ট
২০০৬, ২০০১, ১৯৯৬, ১৯৯১ এবং ১৯৮৭ সালের রাজ্য বিধানসভা নির্বাচনে, সিপিআই (এম) এর সুশান্ত ঘোষ ২২০ নং গড়বেতা ইস্ট বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী ২০০৬ এবং ২০০১ সালে 
তৃণমূল কংগ্রেসের  মহম্মদ রফিককে পরাজিত করেন, ১৯৯৬ এবং ১৯৯১ সালে কংগ্রেসের তপন চক্রবর্তীকে পরাজিত করেন এবং ১৯৮৭ সালে কংগ্রেসের প্রণব রায়কে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর শুভেন্দু মণ্ডল ১৯৮২ সালে কংগ্রেসের শরৎ কুমার রায়কে এবং ১৯৭৭ সালে জনতা পার্টির পঞ্চানন সিনহা রায়কে পরাজিত করেন।

### ১৯৭৭-২০০৬ গড়বেতা ওয়েস্ট
২০০৬, ২০০১, ১৯৯৬, ১৯৯১ এবং ১৯৮৭ সালের রাজ্য বিধানসভা নির্বাচনে, সিপিআই (এম) এর কৃষ্ণ প্রসাদ দুলে ২২১ নং গড়বেতা ওয়েস্ট (এসসি) বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী ২০০৬ সালে বিজেপি'র তাপস সাহাকে পরাজিত করেন, ২০০১ সালে বিজেপির কালিপদ দুলেকে, ১৯৯৬  সালে কংগ্রেসের সিদ্ধার্থ বিসাইকে এবং ১৯৯১ এবং ১৯৮৭ সালে কংগ্রেসের কিঙ্কর রুইদাসকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর অনাদি মোল্লা ১৯৮২ সালে কংগ্রেসের মদন মোহন গুড়িয়াকে পরাজিত করেন। সিপিআই (এম) এর সন্তোষ বিসুই ১৯৭৭ সালে সিপিআইয়ের কৃষ্ণ প্রসাদ দুলেকে পরাজিত করেন।

### ১৯৬৭-১৯৭২ গড়বেতা ইস্ট
সিপিআই এর কৃষ্ণ প্রসাদ দুলে ১৯৭২, ১৯৭১ এবং ১৯৬৯ সালে জয়ী হন। কংগ্রেসের কে. কে. ছালাক ১৯৬৭ সালে জয়ী হন।
### ১৯৬৭-১৯৭২ গড়বেতা ওয়েস্ট
সিপিআইয়ের সরোজ রায় ১৯৭২, ১৯৭১ এবং ১৯৬৯ সালে জয়ী হন। ১৯৬৭ সালে কংগ্রেসের পি. সিনহা রায় জয়ী হন।

### ১৯৫১-১৯৬২
কংগ্রেসের তুষার টুডু ১৯৬২ সালে জয়ী হন। কংগ্রেসের তুষার টুডু এবং সিপিআইয়ের সরোজ রায় উভয়ই ১৯৫৭ সালে গড়বেতা যৌথ আসনে জয়ী হন। স্বাধীন ভারতের প্রথম নির্বাচন ১৯৫১ সালে, সিপিআইয়ের সরোজ রায় গড়বেতা কেন্দ্র থেকে জয়ী হন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:পশ্চিম মেদিনীপুর জেলার রাজনীতি
কাজী জাফরউল্লাহ

**কাজী জাফরউল্লাহ** একজন বাংলাদেশি রাজনীতিবিদ, শিল্পপতি ও বাংলাদেশ আওয়ামী লীগের সর্বোচ্চ নীতিনির্ধারণী কমিটি সভাপতিমণ্ডলীর সদস্য। তিনি ২০০১ সালের জাতীয় সংসদ নির্বাচনে তৎকালীন ফরিদপুর-৫ আসন থেকে সংসদ সদস্য নির্বাচিত হন।

## প্রারম্ভিক জীবন
জাফরউল্লাহ ১৯৪৯ সালের ১ মার্চ ফরিদপুর জেলার ভাঙ্গা উপজেলায় জন্মগ্রহণ করেন। তার পিতা কাজী মাহাবুব উল্লাহ ছিলেন বৃহত্তর ফরিদপুর অঞ্চলের বিশিষ্ট ব্যবসায়ী, দানবীর ও সমাজসেবক। তার মাতার নাম বেগম জেবুন্নেসা। তার চাচা ডা. কাজী আবু ইউসুফ ছিলেন আওয়ামীলীগ নেতা এবং ফরিদপুর ৫ আসনের সাবেক সংসদ সদস্য। জাফরউল্লাহ সেইন্ট গ্রেগরী উচ্চ বিদ্যালয় থেকে ১৯৬৪ সালে মাধ্যমিক ও ঢাকা কলেজ থেকে উচ্চ মাধ্যমিক সম্পন্ন করে ঢাকা বিশ্ববিদ্যালয় থেকে স্নাতক ও স্নাতকোত্তর ডিগ্রী অর্জন করেন।

১৯৭৫ সালে সপরিবারে বঙ্গবন্ধু হত্যার পরে ১৯৮১ সালে শেখ হাসিনার স্বদেশ প্রত্যাবর্তনের পর তার চাচা ডা. কাজী আবু ইউসুফের নির্দেশে তিনি আওয়ামীলীগের রাজনীতিতে স্বকীয় হন।

## রাজনৈতিক জীবন
১৯৭৫ সালে সপরিবারে বঙ্গবন্ধু হত্যার পর ১৯৮১ সালে শেখ হাসিনার স্বদেশ প্রত্যাবর্তনের পরেই জাফরউল্লাহ আওয়ামী লীগের রাজনীতিতে প্রবেশ করেন।

জাফরউল্লাহ ২০০১ সালের জাতীয় সংসদ নির্বাচনে আওয়ামী লীগের মনোনয়নে তৎকালীন ফরিদপুর-৫ আসন থেকে সংসদ সদস্য নির্বাচিত হন। ২০১৪ ও ২০১৮ সালের একাদশ জাতীয় সংসদ নির্বাচনে একই ফরিদপুর-৪ আসনে আওয়ামী লীগ সমর্থিত প্রার্থী হিসেবে নৌকা প্রতীক নিয়ে প্রতিদ্বন্দ্বীতা করে স্বতন্ত্র প্রার্থী মজিবুর রহমান চৌধুরীর কাছে পরাজিত হন।

২০১৬ সালের ২৩ অক্টোবর আওয়ামী লীগের ২০তম জাতীয় সম্মেলনে জাফরউল্লাহ সর্বোচ্চ নীতিনির্ধারণী কমিটি সভাপতিমন্ডলীর সদস্য হিসেবে নির্বাচিত হন। এছাড়াও তিনি আওয়ামীলীগের স্থানীয় সরকার ও সংসদীয় মনোনয়ন বোর্ডের সদস্য। বর্তমানে তিনি বাংলাদেশ আওয়ামী লীগের ৩নং প্রেসিডিয়াম সদস্য হিসেবে দায়িত্ব পালন করছেন।

## ব্যক্তিগত জীবন
জাফরউল্লাহ ব্যক্তিগত জীবনে নিলুফার জাফরের সাথে বিবাহ বন্ধনে আবদ্ধ হন। নিলুফার জাফর, ২০০৮ সালের জাতীয় সংসদ নির্বাচনে ফরিদপুর-৪ আসন থেকে আওয়ামী লীগের মনোনয়নে সংসদ সদস্য নির্বাচিত হন। ২০১৬ সালে প্রকাশ হওয়া পানামা পেপারসে এই দম্পতির নাম প্রকাশিত হয়েছিল এবং ব্রিটিশ ভার্জিন আইল্যান্ডে অফসোর কোম্পানি রয়েছে বলে তখন পানামা পেপারসে উল্লেখ করা হয়।

## তথ্যসূত্র

বিষয়শ্রেণী:১৯৪৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফরিদপুর জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা কলেজের প্রাক্তন শিক্ষার্থী
বিষয়শ্রেণী:১৯৪৭-এ জন্ম
বিষয়শ্রেণী:সেন্ট গ্রেগরী হাই স্কুল অ্যান্ড কলেজের প্রাক্তন শিক্ষার্থী
বিষয়শ্রেণী:ভাঙ্গা উপজেলার ব্যক্তি
বাংলা সাহিত্যিকদের ছদ্মনাম

বাংলা ভাষায় রচিত সাহিত্যকর্ম বাংলা সাহিত্য নামে পরিচিত। আনুমানিক খ্রিষ্টীয় সপ্তম শতাব্দীর মাঝামাঝি বাংলা ভাষায় সাহিত্য রচনার সূত্রপাত হয়। বাংলা ভাষা তথা বিশ্বের সকল সাহিত্যে সাহিত্যিকরা অনেক সময় নিজেদের নাম আত্মগোপন করে অন্য কোনো নামে সাহিত্য রচনা করতেন। বাংলা ভাষাতেও এর ব্যতিক্রম হয়নি। অনেক কবি, সাহিত্যিক, উপন্যাসিক ও নাট্যকার তাদের আসল নাম গোপন করে ছদ্মনামে সাহিত্য রচনা করতেন। নিম্নে তার একটি তালিকা দেওয়া হলো।

## তালিকা

## তথ্যসূত্র

বিষয়শ্রেণী:বাংলা সাহিত্য
বিষয়শ্রেণী:ছদ্মনামধারী লেখক
মুরারই গভঃ পলিটেকনিক কলেজ

**মুরারই গভঃ পলিটেকনিক কলেজ**  একটি সরকারি পলিটেকনিক কলেজ। এটি পশ্চিমবঙ্গ সরকার কর্তৃক ২০১৫ সালে স্থাপিত হয়। এই পলিটেকনিক কলেজটি  পশ্চিমবঙ্গ রাষ্ট্রীয় কারিগরী পরিষদ এর সঙ্গে যুক্ত এবং সর্ব ভারতীয় টেকনিক্যাল পরিষদ দ্বারা স্বীকৃত। এই কলেজটি মূলত ডিপ্লোমা কলেজ, যার ডিপ্লোমা কোর্সগুলি হল - ইলেক্ট্রনিক্স-কমিউনিকেশন ইঞ্জিনিয়ারিং, সার্ভে ইঞ্জিনিয়ারিং এবং কম্পিউটার সায়েন্স টেকনোলজি।
মুরারই গভঃ পলিটেকনিক কলেজটি মুরারই থানার অন্তর্গত একটি প্রত্যন্ত গ্রামে মহুরাপুরে অবস্থিত।

## যোগাযোগ
নিকটবর্তী রেলওয়ে স্টেশন বাঁশলই, রাজগ্রাম এবং মুরারই। এছাড়া রয়েছে ৭নং রাজ্য সড়ক।

## তথ্যসূত্র

বিষয়শ্রেণী:২০১৫-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:২০১৫-এ পশ্চিমবঙ্গে প্রতিষ্ঠিত
বিষয়শ্রেণী:বীরভূম জেলার বিশ্ববিদ্যালয় ও কলেজ
বিষয়শ্রেণী:পশ্চিমবঙ্গের পলিটেকনিক কলেজ
কবি নজরুল কলেজ

**কবি নজরুল কলেজ** () এটি ১৯৮৫ সালে বীরভূম জেলার মুরারইয়ে স্নাতক কলেজ রূপে স্থাপিত হয়। যা বর্ধমান বিশ্ববিদ্যালয় এর অধীনস্থ।
এই কলেজটি বিশ্ববিদ্যালয় মঞ্জুরি কমিশন দ্বারা স্বীকৃত।

## বিভাগ
;কলা বিভাগ

* বাংলা
* ইংরেজি
* ইতিহাস
* রাষ্ট্রবিজ্ঞান
* ভূগোল
* দর্শন
;বাণিজ্য বিভাগ

* বাণিজ্য
; বিজ্ঞান বিভাগ

* পিওর সাইন্স

## আরও দেখুন
* ভারতের শিক্ষা ব্যবস্থা
* পশ্চিমবঙ্গে শিক্ষা

## তথ্যসূত্র

বিষয়শ্রেণী:বর্ধমান বিশ্ববিদ্যালয়ের অধিভুক্ত কলেজ
বিষয়শ্রেণী:১৯৮৫-এ পশ্চিমবঙ্গে প্রতিষ্ঠিত
বিষয়শ্রেণী:বীরভূম জেলার বিশ্ববিদ্যালয় ও কলেজ
বিষয়শ্রেণী:১৯৮৫-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:কাজী নজরুল ইসলামের নামাঙ্কিত স্মারক
রামপুরহাট কলেজ

**রামপুরহাট কলেজ**, স্থাপিত হয় ১৯৫০ সাালে, এই কলেজটি সরকার অনুমোদিত এবং বর্ধমান বিশ্ববিদ্যালয় স্বীকৃত একটি কলেজ। 

## ইতিহাস

## বিভাগ

### বিজ্ঞান

* রসায়নবিদ্যা
* পদার্থবিদ্যা
* গণিত
* উদ্ভিদবিদ্যা
* প্রাণিবিদ্যা

### কলা ও বাণিজ্য

* বাংলা
* ইংরেজি
* সংস্কৃত
* ইতিহাস
* ভূগোল
* রাষ্ট্রবিজ্ঞান
* দর্শন
* অর্থনীতি
* বাণিজ্য

## স্বীকৃতি
সম্প্রতি রামপুরহাট কলেজ **এনএএসি** দ্বারা 'বি'গ্রেড পেয়েছে।  এছাড়াও কলেজটি বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত।

## আরও দেখুন
*ভারতের শিক্ষা ব্যবস্থা
*পশ্চিমবঙ্গে শিক্ষা

## তথ্যসূত্র

বিষয়শ্রেণী:বর্ধমান বিশ্ববিদ্যালয়ের অধিভুক্ত কলেজ
বিষয়শ্রেণী:১৯৫০-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৫০-এ পশ্চিমবঙ্গে প্রতিষ্ঠিত
বিষয়শ্রেণী:বীরভূম জেলার বিশ্ববিদ্যালয় ও কলেজ
বিষয়শ্রেণী:নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
শামীমা নাজনীন

**শামীমা নাজনীন** একজন বাংলাদেশী চলচ্চিত্র, মঞ্চ এবং টেলিভিশন অভিনেত্রী। তিনি ২০১২ সালের ঘেটু পুত্র কমলা ছবিতে অভিনয়ের জন্য শ্রেষ্ঠ অভিনেত্রী হিসেবে মেরিল-প্রথম আলো পুরস্কার পেয়েছেন।

## সংক্ষিপ্ত জীবনী
নাজনীন ১৯৯৪ সালে ইডেন কলেজ থেকে পদার্থবিজ্ঞান বিভাগে স্নাতক ডিগ্রি অর্জন করেন। তিনি ১৯৯৬ সালে নাগরিক নাট্য সম্প্রদায় এর সাথে মঞ্চ নাটকে অভিনয় শুরু করেন। তিনি দুই দুয়ারী ছবির জন্য সেরা পার্শ্ব অভিনেত্রী হিসেবে বাচসাস পুরস্কার পান। তিনি ২০১২ সালের ১৫তম মেরিল-প্রথম আলো পুরস্কার বিজয়ী।

## চলচ্চিত্রের তালিকা
* শ্যামল ছায়া
* শ্রাবণ মেঘের দিন
* ঘেটু পুত্র কমলা
* পিতা
* দুই দুয়ারী

## তথ্যসূত্র

## বহিঃসংযোগ
* 

বিষয়শ্রেণী:ইংরেজি ভাষার বহিঃসংযোগ থাকা নিবন্ধ
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী অভিনেত্রী
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:বাংলাদেশী মঞ্চ অভিনেত্রী
বিষয়শ্রেণী:বাংলাদেশী টেলিভিশন অভিনেত্রী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ইডেন মহিলা কলেজের প্রাক্তন শিক্ষার্থী
বারমাল জেলা

**বারমাল জেলা** (, ) আফগানিস্তানের  পাক্তিকা প্রদেশের একটি জেলা। এটি    পাকিস্তানের    উত্তর ওয়াজিরিস্তান এবং দক্ষীণ  ওয়াজিরিস্তানের সীমান্তের ধারে যা পাকিস্তানের  পূর্ববর্ততি    কেন্দ্রীয় প্রশাসিত উপজাতীয় অঞ্চলগুলির মধ্যে একটি জেলা হিসেবে পরিচিত।

আঙ্গুর আদা হচ্ছে জেলাটির প্রধান শহর। গোমল জেলার শকিন শুধু পশ্চিম অঞ্চলে অবস্থান করছে।

বারমাল জেলার অন্যান্য শহরগুলির মধ্যে রয়েছে নিম্নরুপ:

১: মার্ঘা আদা

২: লামান আদা

৩: গাজখেল আদা

৪: জার্গার আদা

৫: টাইটুন শাগা

জেলাটিতে মূলত পশতুন সম্প্রদায়ের লোকজনের বসবাস, যেখানে প্রধানত খারোটি ও ওজিরা রয়েছে।

## তথ্যসূত্র

বিষয়শ্রেণী:পাক্তিকা প্রদেশের জেলা
দিলা জেলা

**দিলা জেলা** () আফগানিস্তানের পাক্তিকা প্রদেশের একটি অন্যতম জেলা।

## জনসংখ্যার উপাত্ত
এখানকার জনংখ্যা আনুমানিক প্রায় ২০,০০০ জন এর মত  এবং প্রায় ৬০০ কিমি এলাকা জুড়ে জেলাটির অবস্থান। জেলা রাজধানীর শহরের নাম হচ্ছে দেলা নামক গ্রাম, যেখানে প্রায় শত শত পরিবারের বসতি রয়েছে। এছাড়াও এলাকাটিতে ছোট ছোট গ্রাম রয়েছে, যার মধ্যে ৩ থেকে ৫০টির মত পরিবারের বসবাস রয়েছে। এখানকার প্রভাবশালী উপজাতিগুলির মধ্যে রয়েছে সুলেইমান খেলা, সুলতান খেলা এবং জালালজাই। এছাড়াও উল্লেখযোগ্য কিছু উপ-উপজাতি রয়েছে।

## ভাষা
এখানকার প্রধান ভাষা হচ্ছে পশতু ভাষা। এখানকার বেশিরভাগ লোকই অশিক্ষিত, যদিও বেশ কয়েকজন প্রবীণ ব্যক্তিবর্গ রয়েছেন যারা শিক্ষিত এবং স্থানীয় জনতারা প্রতিনিধির দায়িত্ব পালন করে থাকেন।

বিষয়শ্রেণী:পাক্তিকা প্রদেশের জেলা
সারা আলি খান

**সারা আলি খান** (, ; জন্ম: ১২ আগস্ট ১৯৯৫) হলেন একজন ভারতীয় অভিনেত্রী, যিনি হিন্দি চলচ্চিত্রে কাজ করেন। তিনি বলিউড অভিনেতা সাইফ আলি খান এবং অভিনেত্রী অমৃতা সিংয়ের কন্যা। জন্মসূত্রে তিনি পতৌদি পরিবারের সদস্য এবং মনসুর আলি খান পতৌদি ও শর্মিলা ঠাকুরের নাতনি। কলাম্বিয়া বিশ্ববিদ্যালয় হতে স্নাতকোত্তর ডিগ্রি অর্জনের পর, ২০১৮ সালে, সারা রোমান্টিক চলচ্চিত্র কেদারনাথে সুশান্ত সিং রাজপুতের বিপরীতে অভিনয় করার মাধ্যমে বলিউডে যাত্রা শুরু করেন।

## প্রারম্ভিক জীবন
সারা আলি খান হচ্ছেন মনসুর আলি খান পতৌদি এবং শর্মিলা ঠাকুরের পুত্র সাইফ আলি খান এবং অমৃতা সিংয়ের (তারা উভয়েই হিন্দি চলচ্চিত্র জগতের অভিনয়শিল্পী) কন্যা; তিনি ১৯৯৫ সালের ১২ই আগস্ট তারিখে, মহারাষ্ট্রের মুম্বাইয়ে জন্মগ্রহণ করেন। তিনি পতৌদি পরিবারের একজন সদস্য। তার ভাই ইব্রাহিম আলি খান ২০০৮ সালে মুক্তিপ্রাপ্ত চলচ্চিত্রে *তাশানে* একজন শিশু অভিনেতা হিসেবে কাজ করেন। তার সৎভাই, তৈমুর আলি খান হচ্ছে তার বাবা এবং বলিউড অভিনেত্রী কারিনা কাপুরের ছেলে। তিনি তার বাবার পক্ষ হতে বাঙালি এবং পাঠান জাতির অন্তর্গত এবং তার মায়ের পক্ষ হতে পাঞ্জাবি বংশধর।

মাত্র চার বছর বয়সে, সারা প্রথমবারের মতো বিজ্ঞাপনে অভিনয় করেছিলেন। সাইফের মতে, চলচ্চিত্র ক্যারিয়ারে পদার্পণের জন্য অভিনেত্রী ঐশ্বর্যা রাই বচ্চন সারার অনুপ্রেরণা ছিল। একবার শিকাগোতে অনুষ্ঠিত একটি বিশ্ব সফরে সারা এবং সাইফ একসাথে গিয়েছিলেন, যেখানে ঐশ্বর্যা রাই অভিনয় করেছিলেন; তাকে দেখার পর, সারা তার বাবাকে বলেছিল, "আমি এরকম কিছু একটা করতে চাই"। ২০০৪ সালে, সারা যখন মাত্র নয় বছর বয়সী ছিলেন, তখন তার বাবা-মায়ের তালাক হয়ে যায় এবং অমৃতা তার সন্তানদের বৈধ অভিভাবক হিসেবে দায়িত্ব গ্রহণ করেছিলেন। সাইফকে প্রথমে সারা এবং সারার ভাইয়ের সাথে দেখা করার অনুমতি দেওয়া হয়নি; পরবর্তীতে তারা সমঝোতা করে এবং সাইফের মতে, বর্তমানে সারা এবং তার মধ্যে "পিতা ও কন্যার চেয়ে বন্ধুত্বের সম্পর্ক বেশি"। তার সৎমা কারিনার সাথেও সারার সুসম্পর্ক বিদ্যমান; তিনি ২০১৮ সালে এক সাক্ষাৎকারে বলেছেন, "আমি আমার মধ্যে তার [কারিনার] পেশাগত ভাবমূর্তি আত্মভূত করতে চাই"। কিশোর বয়সে, সারার তার ওজন কমার জন্য লড়াই করেছিলেন এবং তাকে ফিট থাকার জন্য কঠোর সময়সূচির অধীনে দৈনন্দিন কর্মকাণ্ড সম্পন্ন করতে হয়েছিল। তিনি পলিসিস্টিক ওভারি সিন্ড্রোমে আক্রান্ত, যাকে তিনি তার ওজন বৃদ্ধির কারণ হিসেবে বিবেচনা করেন। ২০১৬ সালে, সারা নিউইয়র্কের কলাম্বিয়া বিশ্ববিদ্যালয় হতে স্নাতক ডিগ্রি অর্জন করেছেন, যেখানে তিনি আইন ও রাজনৈতিক বিজ্ঞান বিভাগে অধ্যয়ন করেছিলেন।

## চলচ্চিত্রের তালিকা

 

## তথ্যসূত্র

## বহিঃসংযোগ
* 
* 
* 

বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:মুম্বইয়ের অভিনেত্রী
বিষয়শ্রেণী:কলাম্বিয়া কলেজের (নিউ ইয়র্ক) প্রাক্তন শিক্ষার্থী
বিষয়শ্রেণী:আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী
বিষয়শ্রেণী:পশতুন বংশোদ্ভূত ভারতীয় ব্যক্তি
বিষয়শ্রেণী:ঠাকুর পরিবার
বিষয়শ্রেণী:ফিল্মফেয়ার পুরস্কার বিজয়ী
বিষয়শ্রেণী:স্ক্রিন পুরস্কার বিজয়ী
ওয়েবকিট

**ওয়েবকিট** একটি জনপ্রিয় ব্রাউজার ইঞ্জিন। অ্যাপলের সাফারি ও অন্যান্য পণ্যে ব্যবহারের জন্যে এটি সমাধিক পরিচিত।

ওয়েবকিট আমাজন কিন্ডল ই-বুক পাঠকের সাথে আসা নিরীক্ষামূলক ব্রাউজারেরও ভিত্তি, আবার অ্যাপলের আইওএসের ডিফল্ট ব্রাউজার, ওএস ৬ ও তারপরের ব্ল্যাকব্যারি ব্রাউজার এবং টাইজেন মোবাইল অপারেটিংস সিস্টেমের ভিতও ওয়েবকিট। ওয়েবকিটের সি++ অ্যাপলিকেশন প্রোগ্রামিং ইন্টারফেস (এপিআই) উইন্ডোতে ওয়েব উপাদান দেখাতে ক্লাসসমূহের একটি সেট প্রদান করে, এবং ব্যবহারকারী ক্লিকের পরে লিংক অনুসরণ, ব্যাক-ফরওয়ার্ড তালিকা ব্যবস্থাপনা, ও সাম্প্রতিক ভ্রমণকৃত পৃষ্ঠাসমূহের ইতিহাস ব্যবস্থাপনার মত ব্রাউজার বৈশিষ্ট্যের প্রয়োগ করে।

ওয়েবকিটের এইচটিএমএল ও জাভাস্ক্রিপ্ট কোড মূলত কেডিইর কেএইচটিএমএল এবং কেজেএস লাইব্রেরির ফোর্ক ছিলো। এরপর এটার আরো উন্নয়ন করে কেডিই, অ্যাপল, গুগল, নকিয়া, বিটস্ট্রিম, ব্ল্যাকব্যারি, ইগালিয়া, এবং অন্যান্য। এ প্রকল্প ম্যাকওএস, মাইক্রোসফট উইন্ডোজ, গ্নু/লিনাক্স এবং অন্য কিছু ইউনিক্স-সদৃশ অপারেটিং সিস্টেমসমূহ সমর্থন করে। ৩ এপ্রিল ২০১৩ গুগল ওয়েবকিটের উপাদান ওয়েবকোর ফোর্ক করে গুগল ক্রোমের ভবিষ্যৎ সংস্করণে ব্লিংক নামে ব্যবহারের ঘোষণা দেয়। 

## তথ্যসূত্র

## বহিঃসংযোগ
* 
* সানস্পাইডার ১.০ জাভাস্ক্রিপ্ট বেঞ্চমার্ক 

বিষয়শ্রেণী:অ্যাপলিকেশন প্রোগ্রামিং ইন্টারফেস
বিষয়শ্রেণী:মোবাইল সফটওয়্যার
বিষয়শ্রেণী:সফটওয়্যার ফোর্ক
বিষয়শ্রেণী:লেআউট ইঞ্জিন
বিষয়শ্রেণী:১৯৯৯-এর সফটওয়্যার
বিষয়শ্রেণী:২০০৫-এর সফটওয়্যার
বিষয়শ্রেণী:সি++ ভাষায় প্রোগ্রামকৃত মুক্ত সফটওয়্যার
বিষয়শ্রেণী:ওয়েবকিট ভিত্তিক সফটওয়্যার
টিমাক্স

**টিমাক্স** () ইউনিক্স-সদৃশ অপারেটিং সিস্টেম সমূহের জন্যে একটি টার্মিনাল মাল্টিপ্লেক্সার। এটি একইসময় একক একটি উইন্ডোতে বহু টার্মিনাল সেশনে প্রবেশের অনুমোদন দেয়। এটি যুগপৎ একাধিক কমান্ড-লাইন প্রোগ্রাম চালানোর জন্যে সুবিধাজনক। এটি নিয়ন্ত্রণকারী টার্মিনাল থেকে প্রসেসকে বিচ্ছিন্ন করতেও ব্যবহৃত হয়, যাতে সিকিউর শেল সেশনসমূহ প্রদর্শিত অবস্থায় না থেকেও সক্রিয় থাকতে পারে।

## বৈশিষ্ট্য
টিমাক্স গ্নু স্ক্রিনের অনেকগুলো বৈশিষ্ট্য ধারণ করে। এটি ব্যবহারকারীকে একটি নির্দিষ্টি শারিরীক বা ভার্চুয়াল কনসোলের সাথে আবদ্ধ নয় এমন ক্লায়েন্টের সাথে একটি টার্মিনাল সেশন শুরু করার অনুমোদন দেয়; একাধিক টার্মিনাল সেশন একটি একক টার্মিনাল সেশনের অভ্যন্তরে তৈরি করা যায় এবং অতঃপর স্বাধীনভাবে একটি ভার্চুয়াল কনসোল থেকে অন্যটিতে প্রতিক্ষেপন করা যায়, আর প্রতিটি সেশনের একাধিক সংযুক্ত ক্লায়েন্ট থাকতে পারে।টিমাক্সের কিছু উল্লেখযোগ্য বৈশিষ্ট্য হলো:
* চলমান সেশনসমূহ, উইন্ডোসমূহ ও ক্লায়েন্টসমূহের মিথষ্ক্রিয় নির্বাচনের জন্যে মেনু
* উইন্ডো অবাধ সংখ্যক সেশনের সাথে সংযুক্ত করা যায়
* টিমাক্স ব্যবস্থাপনার জন্যে ভি-সদৃশ অথবা ইম্যাকস কমান্ড-মোড (স্বয়ংক্রিয় সমাপন সহযোগে)
* বিল্ট-ইন সিরিয়াল ও টেলনেট ক্লায়েন্টের অভাব (অনেকে যাকে টার্মিনাল মাল্টিপ্লেক্সারের জন্যে ব্লোট হিসেবে দেখে)
* সহজ কনফিগারেশন
* ভিন্ন ভিন্ন কমান্ড কী সমূহ —এটি স্ক্রিনের ড্রপ-ইন বিকল্প নয়, সামঞ্জস্য কীবাইন্ডিং ব্যবহারের জন্যে কনফিগার করা যায়
* লম্বালম্বি ও আনুভূমিক উইন্ডো বিভক্তি সমর্থন।

## গ্রহণযোগ্যতা
টিমাক্স ওপেন বিএসডিতে অন্তর্ভুক্ত থাকে এবং অন্যান্য অনেক ইউনিক্স-সদৃশ অপারেটিং সিস্টেমের জন্যে প্যাকেজ ব্যবস্থাপক হিসেবে রয়েছে।

## আরও দেখুন

* গ্নু স্ক্রিন

## তথ্যসূত্র

## বহিঃসংযোগ
* 

বিষয়শ্রেণী:ইউনিক্স সফটওয়্যার
বিষয়শ্রেণী:টার্মিনাল মাল্টিপ্লেক্সার
বিষয়শ্রেণী:ওপেনবিএসডি
পিপলু খান

**রেজাউর রহমান খান** যিনি **পিপলু রহমান খান** হিসেবে পরিচিত, বাংলাদেশি টেলিভিশন বিজ্ঞাপন এবং চলচ্চিত্রনির্মাতা। বিভিন্ন টেলিভিশন বিজ্ঞাপন তৈরি করার পরে, ২০১৮ সালে তিনি ঐতিহাসিক প্রামান্যনাট্য *[[হাসিনা: অ্যা ডটার'স টেল]]* নির্মাণ করে পরিচিতি অর্জন করেন। এটি তার পরিচালিত প্রথম চলচ্চিত্র যেটি বাংলাদেশের সর্বশেষ প্রধানমন্ত্রী শেখ হাসিনার জীবনের উপর ভিত্তি করে নির্মিত একটি জীবনী চলচ্চিত্র। বিজ্ঞাপন নির্মাণ কর্মজীবনে তিনি বাংলাদেশ এবং ভারতের মুম্বইয়ে গ্রামীণফোন, ইউনিলিভার-এর মতো ব্র্যান্ডের সাথে কাজ করেছেন। তিনি *হাসিনা: অ্যা  ডটার'স টেল* চলচ্চিত্রের একটি গানে কণ্ঠ দিয়েছিলেন।

## চলচ্চিত্রতালিকা
### প্রামান্যনাট্য

## তথ্যসূত্র

## বহিঃসংযোগ
*

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী চলচ্চিত্র পরিচালক
বিষয়শ্রেণী:২১শ-শতাব্দীর বাংলাদেশী চলচ্চিত্র পরিচালক
বিষয়শ্রেণী:বাংলাদেশী পুরুষ চিত্রনাট্যকার
বিষয়শ্রেণী:চট্টগ্রাম জেলার চলচ্চিত্র পরিচালক
বিষয়শ্রেণী:গভর্নমেন্ট মুসলিম হাই স্কুল, চট্টগ্রামের প্রাক্তন শিক্ষার্থী
বিষয়শ্রেণী:বাংলাদেশী চিত্রনাট্যকার
বিষয়শ্রেণী:চট্টগ্রামের ব্যক্তি
পতৌদি পরিবার

**পতৌদি পরিবার**  হচ্ছে ভারতের প্রাক্তন রাজধানী পতৌদি রাজ্যের নবাব পরিবার। এই পরিবারটি পাঁচ শতাব্দী পূর্বে আফগানিস্তান থেকে আগত বলে ধারণা করা হয়।

## উল্লেখযোগ্য সদস্য
*মনসুর আলি খান পতৌদি, পতৌদি রাজ্যের সাবেক খেতাবসার নবাব এবং ভারত জাতীয় ক্রিকেট দলের খেলোয়াড়।
*শর্মিলা ঠাকুর, ভারতীয় অভিনেত্রী এবং মনসুর আলি খান পতৌদির স্ত্রী।
*সাইফ আলি খান, পতৌদির নবাবের দাবিদার এবং ভারতীয় অভিনেতা।
*সোহা আলি খান, ভারতীয় অভিনেত্রী এবং সাইফ আলি খানের বোন।
*অমৃতা সিং, সাইফ আলি খানের প্রাক্তন স্ত্রী।
*কারিনা কাপুর, সাইফ আলি খানের স্ত্রী।
*সারা আলি খান, সাইফ আলি খান এবং অমৃতা সিংয়ের মেয়ে।
*ইব্রাহীম আলি খান, সাইফ আলি খান এবং অমৃতা সিংয়ের ছেলে।
*তৈমুর আলি খান, কারিনা কাপুর এবং সাইফ আলি খানের ছেলে।

## পারিবারিক সম্পত্তি
পরিবারের শেষ নবাব যিনি শাসন করেছেন নবাব রূপে তিনি ছিলেন মনসুর আলি খান পতৌদি। তিনি বিয়ে করেছিলেন অভিনেত্রী শর্মিলা ঠাকুরকে। তাঁর তিন ছেলেমেয়ে। সইফ, সোহা ও সাবা। মনসুর আলি খান পটৌডি ভারতীয় ক্রিকেট দলের অধিনায়কও ছিলেন। আপাতত পটৌডি প্যালেসের নবাব রূপে দায়িত্বে রয়েছেন সইফ আলি খান। হরিয়ানার পটৌডি প্যালেসে প্রায় ৮০০ কোটি টাকার সম্পত্তি রয়েছে বলে জানা যায়। মনসুর আলির গোটা সম্পত্তি সইফ, সোহা ও সাবার মধ্যে ভাগ করা রয়েছে।

## তথ্যসূত্র

বিষয়শ্রেণী:ভারতীয় পরিবার
বিষয়শ্রেণী:পতৌদি
বিষয়শ্রেণী:সাইফ আলি খান
বিষয়শ্রেণী:বলিউড চলচ্চিত্র গোষ্ঠী
বিষয়শ্রেণী:ভারতীয় মুসলিম
বিষয়শ্রেণী:ভারতীয় সম্ভ্রান্ত পরিবার
বিষয়শ্রেণী:পশতুন বংশোদ্ভূত ভারতীয় ব্যক্তি
বিষয়শ্রেণী:কাপুর পরিবার
বিষয়শ্রেণী:ভারতের নবাব
বিষয়শ্রেণী:পশতু পরিবার
বিষয়শ্রেণী:ঠাকুর পরিবার
আইপডলিনাক্স

**আইপডলিনাক্স** () অ্যাপলের আইপডের জন্যে বিশেষভাবে ডিজাইনকৃত একটি মিউসিলিনাক্স-ভিত্তিক লিনাক্স ডিস্ট্রিবিউশন। যখন আইপডলিনাক্স কার্নেল বুট হয় এটি অ্যাপলের আইপড ওএসের স্থান দখল করে নেয় এবং স্বয়ংক্রিয়ভাবে পডজিলা লোড হয়, যেটি মূলত বাড়তি অন্তর্ভুক্ত প্রোগ্রাম যেমন ভিডিও প্লেয়ার, চিত্র প্রদর্শক, কমান্ড-লাইন শেল,
গেম, প্রোগ্রামিং ডেমো, ভিডিও গেম কনসোলের ইমুলেটরের জন্যে একটি বিকল্প গুই ও লঞ্চার।

২০০৯ মোতাবেক প্রকল্পটি আর সক্রিয় নয় এবং এর ওয়েবসাইটটি আর পরিচালনা করা হয় না। আইপডের জন্যে অন্য ফ্রি ও ওপেন সোর্স সফটওয়্যার উন্নয়ন রকবক্স প্রকল্প, জিরোস্ল্যাকার ও, ফ্রিমাইআইপড নিয়ে চলতে লাগলো, যেগুলো আইপডলিনাক্সকে তার স্থানচ্যুত করে। তবে কিছু তৃতীয় পক্ষের ইন্সটলার এখনও রয়েছে।

## তথ্যসূত্র

## বহিঃসংযোগ
* আইপডলিনাক্স প্রকল্প মূল পৃষ্ঠা
* 
* পুরোনো প্রকল্পের মূল পৃষ্ঠা 

বিষয়শ্রেণী:কাস্টম ফার্মওয়্যার
বিষয়শ্রেণী:মোবাইল অপারেটিং সিস্টেম
বিষয়শ্রেণী:গ্রথিত লিনাক্স ডিস্ট্রিবিউশন
বিষয়শ্রেণী:ফ্রি সফটওয়্যার প্রকল্প
বিষয়শ্রেণী:মুক্ত সফটওয়্যার
বিষয়শ্রেণী:মুক্ত মিডিয়া প্লেয়ার
বিষয়শ্রেণী:মুক্ত সফটওয়্যার প্রকল্পসমূহ
বিষয়শ্রেণী:লিনাক্স ডিস্ট্রিবিউশন
আলেকজান্দ্রে ওলিভা

থাম্ব|আলেকজান্দ্রে ওলিভা

**আলেকজান্দ্রে "অ্যালেক্স" ওলিভা** (), একজন ব্রাজিলিয়ান ফ্রি সফটওয়্যার কর্মী, ডেভেলপার ও ফ্রি সফটওয়্যার ফাউন্ডেশন ল্যাটিন আমেরিকার প্রতিষ্ঠাতা সদস্য। তিনি এখন ক্যাম্পিনাস স্টেট বিশ্ববিদ্যালয়, ব্রাজিলের কম্পিউটিং ইন্সটিউট থেকে পিএইচডি স্থগিত রেখেছেন, যখন রেড হ্যাটে কম্পাইলার প্রকৌশলী হিসেবে কাজ করছেন, এবং জিসিসিতে অবদান রাখছেন। তিনি লিনাক্স-লিব্রে দেখাশুনো করেন, লিনাক্স কার্নেলের একটি ফোর্ক। এ ফোর্ক মূল কার্নেল থেকে সমস্ত নন-ফ্রি বাইনারি ব্লব সরিয়ে ফেলে। জিনিউসেন্স, ট্রিস্কল গ্নু/লিনাক্স এবং ব্ল্যাগ লিনাক্স এন্ড গ্নু এ কার্নেলকে ব্যবহার করে, যেগুলো সবগুলোকে ফ্রি সফটওয়্যার ফাউন্ডেশন এবং গ্নু প্রকল্প সুপারিশ করে থাকে।

২০০৮ এ ওলিভা "The Pig and the Box" বইটি ব্রাজিলিয়ান পর্তুগিজ ভাষায় অনুবাদ করেন। এটি ক্রিয়েটিভ কমন্স-লাইসেন্সকৃত বই যা বাচ্চাদের জন্যে ডিজিটাল রাইটস ম্যানেজমেন্ট বা ডিআরএমের ভয়াবহতা নিয়ে লেখা।

তিনি একজন প্রাতিষ্ঠানিক গ্নু ও ফ্রি সফটওয়্যার বক্তা।

## তথ্যসূত্র

বিষয়শ্রেণী:জীবিত ব্যক্তি
বেঞ্জামিন ম্যাকো হিল

**বেঞ্জামিন ম্যাকো হিল** () একজন ফ্রি সফটওয়্যার কর্মি, হ্যাকার, এবং লেখক। তিনি ডেবিয়ান ও উবুন্টু প্রকল্পে অবদানকারী ও ফ্রি সফটওয়্যার ডেভেলপার এবং  *Debian GNU/Linux 3.1 Bible*, *The Official Ubuntu Server Book*, এবং *The Official Ubuntu Book* বিষয়ের তিনটি বইয়ের সহকারী লেখক।

হিল ওয়াশিংটন বিশ্ববিদ্যালয়ের যোগাযোগ বিভাগের সহকারী অধ্যাপক, এবং ফ্রি সফটওয়্যার ফাউন্ডেশনের পরিচালক বোর্ডের সদস্য।

## গ্রন্থপঞ্জি
* *Debian GNU/Linux 3.1 Bible* (ডেবিয়ান গ্নু/লিনাক্স ৩.১ বাইবেল) 
* *The Official Ubuntu Server Book* (প্রাতিষ্ঠানিক উবুন্টু সার্ভার বই) 
* *The Official Ubuntu Book* (প্রাতিষ্ঠানিক উবুন্টু বই) 

## তথ্যসূত্র

## বহিঃসংযোগ

* 

বিষয়শ্রেণী:১৯৮০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কপিরাইট কর্মি
বিষয়শ্রেণী:গনু ব্যক্তি
বিষয়শ্রেণী:ডেবিয়ান ব্যক্তি
বিষয়শ্রেণী:মেধাস্বত্ব কর্মী
বিষয়শ্রেণী:ইউনিভার্সিটি অব ওয়াশিংটনের শিক্ষক
বিষয়শ্রেণী:ওপেন সোর্স ব্যক্তি
বিষয়শ্রেণী:মুক্ত সফটওয়্যার প্রোগ্রামার
সিরাজগঞ্জ এক্সপ্রেস

**সিরাজগঞ্জ এক্সপ্রেস** (ট্রেন নং **৭৭৫/৭৭৬**) বাংলাদেশে বাংলাদেশ রেলওয়ে কর্তৃক পরিচালিত ঢাকা ও সিরাজগঞ্জের মধ্যে চলাচলকারী একটি আন্তঃনগর ট্রেন।

## ইতিহাস
"সিরাজগঞ্জবাসী স্বার্থরক্ষা সংগ্রাম কমিটি"-র ব্যানারে ২০০০ সাল থেকে "হয় রেল−নয় জেল" স্লোগানে আন্দোলন শুরু করে। এই আন্দোলনের ধারাবাহিকতায় ২০০৯ সালের ৯ই এপ্রিল তৎকালীন প্রধানমন্ত্রী শেখ হাসিনা সিরাজগঞ্জ সরকারি বিশ্ববিদ্যালয় কলেজের জনসভায় সিরাজগঞ্জকে রেল নেটওয়ার্কের আওতায় ঘোষণা দেন। প্রধানমন্ত্রীর এই ঘোষণার বাস্তবায়ন করতে ২০১৩ সালের ২৭শে জুন সিরাজগঞ্জ এক্সপ্রেস চালু হয়। ঐ সময়ে পুরনো লোকোমোটিভ ও কোচ সংবলিত ট্রেনটি সকাল ৭টায় ঈশ্বরদী জংশন থেকে ছেড়ে বেলা ১০টায় সিরাজগঞ্জ বাজার হয়ে ঢাকার কমলাপুরে যাতায়াত শুরু করে। যাত্রী আকৃষ্ট করতে ব্যর্থ হওয়ায় আবারও ২০১৫ সালের ১৩ই ডিসেম্বর ট্রেনটির সময় ও রুট পরিবর্তন করে ভোর ৬টায় সিরাজগঞ্জ বাজার থেকে যাত্রা শুরু করে সরাসরি ঢাকায়, এবং বিকেল ৫টায় ঢাকার কমলাপুর থেকে ছেড়ে রাতে সিরাজগঞ্জ বাজারে আসা যাওয়া শুরু করে। কিন্তু এটিতে যাত্রী অনেক কমে যায় ও একটি অলাভজনক ট্রেন হিসেবে এখনো চলাচল করছে। 

## আসন বিন্যাস
সিরাজগঞ্জ এক্সপ্রেসে ১১টি কোচে ৯৬৬টি আসন রয়েছে। এর মধ্যে তাপানুকুল স্লিপার শ্রেণীর ৭৮টি, স্নিগ্ধার ১০৫টি এবং শোভন চেয়ারের ৭৮৩টি আসন রয়েছে।

## দুর্ঘটনা

* **০২/১০/২০২০:** টাঙ্গাইলের কা‌লিহাতী উপজেলার হাতিয়া নামক এলাকায় কাভার্ডভ‌্যান ও পিকআপ সংঘর্ষ হয়। এতে কাভার্ডভ‌্যান‌টি ছিট‌কে চলন্ত সিরাজগঞ্জ এক্সপ্রেসের পাওয়ার কারের সাথে সংঘর্ষ হয়। এরপর সে‌টি দ্বিতীয়বার ছিট‌কে ট্রেনের তে‌লের টে‌ঙ্কির সা‌থে সংঘর্ষ হ‌লে তে‌লের টে‌ঙ্কি ক্ষতিগ্রস্ত হ‌য়ে তেল বের হ‌তে থা‌কে। এই দুর্ঘটনায় কাভার্ডভ্যানের চালক নিহত হয় এবং অন্তত চারজন আহত হয়।

## তথ্যসূত্র

## বহিঃসংযোগ
* বাংলাদেশ রেলওয়ের ওয়েবসাইট 

বিষয়শ্রেণী:বাংলাদেশের আন্তঃনগর ট্রেন
বিষয়শ্রেণী:বাংলাদেশের নামযুক্ত যাত্রীবাহী ট্রেন
লুৎফর রহমান খান আজাদ

**লুৎফর রহমান খান আজাদ** একজন বাংলাদেশি রাজনীতিবিদ ও সাবেক প্রতিমন্ত্রী। তিনি টাঙ্গাইল-৩ আসন থেকে বাংলাদেশ জাতীয়তাবাদী দলের (বিএনপি) মনোনয়নে সংসদ সদস্য নির্বাচিত হন এবং ২০০১ সাল থেকে ২০০৬ সাল পর্যন্ত খালেদা জিয়ার দ্বিতীয় মন্ত্রিসভায় বিভিন্ন সময় শ্রম ও কর্মসংস্থান, বস্ত্র ও পাট এবং প্রবাসী কল্যাণ ও বৈদেশিক কর্মসংস্থান মন্ত্রণালয়ের প্রতিমন্ত্রীর দায়িত্ব পালন করেন। বর্তমান তিনি বিএনপির চেয়ারপারসনের উপদেষ্টা হিসেবে দায়িত্ব পালন করছেন।

## প্রারম্ভিক জীবন
আজাদ ১৯৫৭ সালের ১ জানুয়ারি টাঙ্গাইল জেলার ঘাটাইল উপজেলায় জন্মগ্রহণ করেন। তার পিতার নাম হাবিবর রহমান ও মাতার নাম সুফিয়া খানম। উচ্চ মাধ্যমিক পর্যন্ত লেখাপড়া করে তিনি রাজীতিতে প্রবেশ করেন।

## রাজনৈতিক জীবন
আজাদ ঘাটাইল উপজেলা নিয়ে গঠিত টাঙ্গাইল-৩ নির্বাচনী আসন থেকে ১৯৯১, ১৯৯৬, ২০০১ সালের জাতীয় সংসদ নির্বাচনে বিএনপির প্রার্থী হিসেবে সংসদ সদস্য নির্বাচিত হন। এ তিনটি নির্বাচনে তিনি তার চাচাত ভাই ও আওয়ামী লীগের শামসুর রহমান খান শাহজাহানের সাথে প্রতিদ্বন্দ্বীতা করে যথাক্রমে ৭১,১৫৭, ৭৩,৮১৫ ও ৯৪,৪২০ ভোট পান ও বিজয়ী হন। ২০০৮ সালের নবম জাতীয় সংসদ নির্বাচনে একই আসনে বাংলাদেশ আওয়ামী লীগের প্রার্থী মতিউড় রহমানের সাথে প্রতিদ্বন্দ্বীতা করে ৮৩,০৭৬ ভোট লাভ করেন এবং পরাজিত হন। ২০১৮ সালের নির্বাচনে একই আসনে বাংলাদেশ জাতীয়তাবাদী দলের মনোনয়ন লাভ করেন।

আজাদ, খালেদা জিয়ার দ্বিতীয় মন্ত্রিসভায় ২০০২ সালের ১১ ফেব্রুয়ারি থেকে ২০০৩ সালের ২২ মে পর্যন্ত শ্রম ও কর্মসংস্থান মন্ত্রণালয়ের প্রতিমন্ত্রী, ২২ মে ২০০৩ থেকে ৬ মে ২০০৪ পর্যন্ত বস্ত্র ও পাট মন্ত্রণালয়ের প্রতিমন্ত্রী এবং ২০০৬ সালের ৯ জুলাই থেকে ২৯ অক্টোবর পর্যন্ত প্রবাসী কল্যাণ ও বৈদেশিক কর্মসংস্থান মন্ত্রণালয়ের প্রতিমন্ত্রী হিসেবে দায়িত্ব পালন করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৫৭-এ জন্ম
বিষয়শ্রেণী:টাঙ্গাইল জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:বাংলাদেশের সাবেক প্রতিমন্ত্রী
বিষয়শ্রেণী:খালেদা জিয়ার দ্বিতীয় মন্ত্রিসভার সদস্য
বিষয়শ্রেণী:বাংলাদেশের বিজ্ঞান ও প্রযুক্তি প্রতিমন্ত্রী
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
কমার্স কলেজ

**কমার্স কলেজ** ভারত, বাংলাদেশের ও অন্যথা 'কমার্স কলেজ' নামের শিক্ষা প্রতিষ্ঠানগুলিকেই নির্দেশ করে:-
## বাংলাদেশ
* ঢাকা কমার্স কলেজ- বাংলাদেশের রাজধানী ঢাকা শহরের মিরপুরে অবস্থিত একটি উচ্চ মাধ্যমিক ও স্নাতকোত্তর কলেজ।
* সরকারি কমার্স কলেজ - বাংলাদেশের দক্ষিণ পূর্বাঞ্চলীয় শহর চট্টগ্রামের আগ্রাবাদ এলাকায় অবস্থিত একটি কলেজ।
* আজম খান কমার্স কলেজ- যশোর সড়ক, খুলনায় অবস্থিত বাংলাদেশে প্রথম বাণিজ্য কলেজ।

## ভারত
* গোয়েঙ্কা কলেজ অব কমার্স- কলকাতার একটি কলেজ।

## আরও দেখুন
মোহনপুর ইউনিয়ন

**মোহনপুর ইউনিয়ন** নামে বাংলাদেশে মোট ৬টি ইউনিয়ন রয়েছে। যথা:
* মোহনপুর ইউনিয়ন, উল্লাপাড়া; (সিরাজগঞ্জ জেলা)
* মোহনপুর ইউনিয়ন, গোদাগাড়ী; (রাজশাহী জেলা)
* মোহনপুর ইউনিয়ন, দেবিদ্বার; (কুমিল্লা জেলা)
* মোহনপুর ইউনিয়ন, বীরগঞ্জ; (দিনাজপুর জেলা)
* মোহনপুর ইউনিয়ন, মতলব উত্তর; (চাঁদপুর জেলা)
* মোহনপুর ইউনিয়ন, সুনামগঞ্জ সদর; (সুনামগঞ্জ জেলা)
বালিয়া ইউনিয়ন

**বালিয়া ইউনিয়ন** নামে বাংলাদেশে ৪টি ইউনিয়ন রয়েছে। যথা:
* বালিয়া ইউনিয়ন, চাঁদপুর সদর (চাঁদপুর জেলা)
* বালিয়া ইউনিয়ন, ঠাকুরগাঁও সদর (ঠাকুরগাঁও জেলা)
* বালিয়া ইউনিয়ন, ধামরাই (ঢাকা জেলা)
* বালিয়া ইউনিয়ন, ফুলপুর (ময়মনসিংহ জেলা)

### আরও দেখুন
* বালিয়ান ইউনিয়ন; (ফুলবাড়িয়া, ময়মনসিংহ)
* বালিয়াকান্দি ইউনিয়ন; (বালিয়াকান্দি, রাজবাড়ী)
হ্যাকার সংস্কৃতি

**হ্যাকার সংস্কৃতি** () হলো সফটওয়্যার ব্যবস্থার সীমাবদ্ধতা অতিক্রম করে অভূতপূর্ণ ফলাফল অর্জনে বুদ্ধিবৃত্তিক সংপ্রশ্ন গ্রহণে যারা আগ্রহী এমন ব্যক্তিবর্গের উপ-সংস্কৃতি। উপভোগের উদ্দেশ্যে বিশেষ কিছু কার্যে (যেমন প্রোগ্রামিং অথবা অন্য মাধ্যম) অংশগ্রহণকে "হ্যাকিং" বলা হয়। যাইহোক, হ্যাকার সংজ্ঞায়িতকরণ বিশেষকসমূহ তাদের কার্য (যথা প্রোগ্রামিং) নয়, বরং তাদের কার্যপ্রক্রিয়া, যা হবে উত্তেজনাকর ও অর্থবহ কিছু। ক্রীড়নীয় বুদ্ধিমত্তাসম্পন্ন কার্যের ক্ষেত্রে বলা হয়  যে তার "হ্যাক মূল্য" রয়েছে, সেখান থেকেই "হ্যাক" এসেছে। প্রাথমিক উদাহরণের মধ্যে রয়েছে, ছাত্ররা নিজেদের প্রযুক্তিগত দক্ষতা ও নৈপুন্য প্রদর্শনের উদ্দেশ্যে  এমআইটির হ্যাকসমূহ। তাই হ্যাকার সংস্কৃতির উদ্ভব ৬০-এর দশকে একাডেমিয়ায়, উদ্ভব হয় ম্যাসাচুসেট্‌স ইনস্টিটিউট অব টেকনোলজি (এমআইটি)-এর টেক মডেল রেইলরোড ক্লাব  ও এমআইটি আর্টিফিশিয়াল ইন্টিলিজেন্স ল্যাবরেটরিকে ঘিরে।  হ্যাকিং মূলত ছিলো অবরুদ্ধ এলাকায় বিশেষ ক্ষতিসাধন ব্যতীত নৈপুণ্য প্রদর্শন করে প্রবেশ করা।

রিচার্ড স্টলম্যান যারা প্রোগ্রামিং করে এমন হ্যাকারদের ব্যাখ্যা করেছেন এভাবে:

এ উপসংস্কৃতির হ্যাকাররা তাদেরকে স্পষ্টভাবে ক্ষতিসাধন করা হ্যাকার থেকে আলাদা করে রাখে এবং এসব অপরাধীদের *ক্র‍্যাকার* বলে অভিহিত করে।

## সংজ্ঞা
জারগন ফাইল সর্বজন স্বীকৃত না হলেও, প্রভাব বিস্তারকারী হ্যাকার অপভাষার একটি সংকলন, হ্যাকারকে সংজ্ঞায়িত করে "A person who enjoys exploring the details of programmable systems and stretching their capabilities, as opposed to most users, who prefer to learn only the minimum necessary"(যে ব্যক্তি প্রোগ্রামযোগ্য ব্যবস্থার বিশদ আবিষ্কার ও তাদের কার্যক্ষমতার বিস্তার উপভোগ করে, যখন বেশিরভাগ ব্যবহারকারীই যা প্রয়োজন তা জানাতেই সীমাবদ্ধ থাকে) হিসেবে।  রিকুয়েস্ট ফর কমেন্টস (আরএফসি) ১৩৯২, ইন্টারনেট ব্যবহারকারীদের পরিভাষাকোষ,এ অর্থকে আরও বিস্তৃত করে, "যে ব্যক্তি কোন সিস্টেম, কম্পিউটার ও বিশেষভাবে কম্পিউটার নেটওয়ার্ক সম্পর্কে প্রগাঢ় উপলব্ধি অর্জন করে পুলকিত হয়।"
জারগন ফাইলে নথিভূক্ত করা হয়েছে যে, এ হ্যাকাররা গণমাধ্যম ও সাধারণ মানুষের হ্যাকার শব্দটির দ্বারা হ্যাকার বোঝানোতে হতাশ। তারা বরং তাদের ক্র‍্যাকার বলে অভিহিত করে। এ দলে "ভাল" হ্যাকার ও "মন্দ" হ্যাকার সবাই আছে। 

## আরও দেখুন
* মুক্ত সফটওয়্যারের ইতিহাস

## তথ্যসূত্র

## বহিঃসংযোগ

* A Brief History of Hackerdom
* Hack, Hackers, and Hacking (see *Appendix A*)
*Gabriella Coleman: The Anthropology of Hackers The Atlantic, 2010.
*Gabriella Coleman: Hacker, Hoaxer, Whistleblower, Spy: The Many Faces of Anonymous at Open Library

বিষয়শ্রেণী:উপসংস্কৃতি
বিষয়শ্রেণী:শখ
বিষয়শ্রেণী:কম্পিউটিং ও সমাজ
বিষয়শ্রেণী:হ্যাকার সংস্কৃতি
বিষয়শ্রেণী:নিজে করা
অমৃতা সিং

**অমৃতা সিং** (জন্মঃ ফেব্রুয়ারি ১, ১৯৫৮) হচ্ছেন একজন ভারতীয় চলচ্চিত্র এবং টেলিভিশন অভিনেত্রী। চলচ্চিত্র জগতে আশি এবং নব্বইয়ের দশকে অমৃতা মোটামুটিভাবে ভালোই একজন পরিচিত মুখ ছিলেন। তিনি টেলিভিশন অভিনেত্রী হিসেবেও কাজ করেছেন।

## পূর্ব জীবন
অমৃতার বাবা একজন সেনা কর্মকর্তা ছিলেন যার নাম ছিলো শিবিন্দার সিং এবং তার মা রুখসানা সুলতানা ১৯৭০ এর দশকে রাজনীতিবিদ সঞ্জয় গান্ধীর একজন সহযোগী ছিলেন। অমৃতার দাদীর নাম ছিলো মোহিন্দার কর এবং শোভা সিং নামের দিল্লীর এক নামকরা শিল্পপতি মোহিন্দারের পিতা ছিলেন। ঔপন্যাসিক খুশবন্ত সিং এর সঙ্গে অমৃতাদের আত্মীয়তা আছে। চল্লিশ এবং পঞ্চাশের দশকের হিন্দি চলচ্চিত্রাভিনেত্রী পারা বেগম তার অমৃতার একভাবে খালা হতেন এবং হিন্দি চলচ্চিত্রের ছোটখাটো অভিনেতা আইয়ুব খান অমৃতার দূর সম্পর্কের খালাতো ভাই হন। অমৃতা দিল্লীর 'মডার্ন স্কুল'তে অধ্যায়ন করেছিলেন, তিনি হিন্দি ভাষা সহ পাঞ্জাবি ভাষাতেও পারদর্শী।

## তথ্যসূত্র

## বহিঃসংযোগ

* 

বিষয়শ্রেণী:ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:১৯৫৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:মুম্বইয়ের অভিনেত্রী
বিষয়শ্রেণী:শিখধর্ম থেকে ইসলামে ধর্মান্তরিত
বিষয়শ্রেণী:প্রাক্তন শিখ
বিষয়শ্রেণী:পাঞ্জাবি নারী
বিষয়শ্রেণী:ফিল্মফেয়ার পুরস্কার বিজয়ী
সঞ্জয় গান্ধী

**সঞ্জয় গান্ধী** (১৪ ডিসেম্বর ১৯৪৬-২৩ জুন ১৯৮০) ভারতের একজন রাজনীতিবিদ ছিলেন; সঞ্জয় ছিলেন ইন্দিরা গান্ধীর পুত্র। তিনি নেহরু- গান্ধী পরিবার এর একজন সদস্য ছিলেন। সঞ্জয় গান্ধীকে সবাই ইন্দিরা গান্ধীর পরে ভারতীয় জাতীয় কংগ্রেসের সভাপতি হবেন বলে ভাবতেন এবং এটাও ভাবা হয়েছিলো সঞ্জয়ই হবেন ইন্দিরার পরের প্রধানমন্ত্রী; কিন্তু একটি বিমান দূর্ঘটনায় সঞ্জয় নিহত হলে তাঁর বড় ভাই রাজীব গান্ধী ইন্দিরার উত্তরসূরী এবং ভারতের প্রধানমন্ত্রী হন। সঞ্জয়ের পত্নী মেনকা গান্ধী এবং ছেলে বরুণ গান্ধী ভারতীয় জনতা পার্টির সদস্য।

## পূর্ব জীবন এবং শিক্ষা

সঞ্জয়ের জন্ম হয় দিল্লীতে ১৯৪৬ সালের ১৪ ডিসেম্বর ইন্দিরা গান্ধী এবং ফিরোজ গান্ধীর কনিষ্ঠ পুত্র হিসেবে। রাজীব গান্ধীর মতই সঞ্জয় প্রথমে ওয়েলহ্যাম বয়েজ স্কুল (দেরাদুন) এবং ডুন স্কুল (দেরাদুন) তে অধ্যায়ন করেন। সঞ্জয় বিশ্ববিদ্যালয়ে পড়েননি কিন্তু গাড়ি নির্মাণ প্রকৌশলকে নিজের কর্মজীবন হিসেবে বেছে নেন এবং ইংল্যান্ডে তিন বছরের প্রশিক্ষণ নেন এই বিষয়ে। সঞ্জয় ক্রীড়া গাড়ির প্রতি খুবই আগ্রহী ছিলেন এবং ১৯৭৬ সালে বৈমানিকের লাইসেন্স পেয়ে যান। তিনি বিমান এ্যাক্রোব্যাটিক্সের প্রতি আগ্রহী ছিলেন এবং এটার জন্য তিনি পুরস্কারও পেয়েছিলেন। তাঁর বড় ভাই রাজীব যদিও ইন্ডিয়ান এয়ারলাইন্সের একজন ক্যাপ্টেন ছিলেন এবং রাজীবের মত সঞ্জয়ও তাঁর মার খুব ঘনিষ্ঠ ছিলেন।

## তথ্যসূত্র

বিষয়শ্রেণী:ভারতীয় রাজনীতিবিদ
বিষয়শ্রেণী:১৯৪৬-এ জন্ম
বিষয়শ্রেণী:১৯৮০-এ মৃত্যু
বিষয়শ্রেণী:ভারতীয় জাতীয় কংগ্রেসের রাজনীতিবিদ
বিষয়শ্রেণী:সপ্তম লোকসভার সদস্য
বিষয়শ্রেণী:উত্তরপ্রদেশের লোকসভা সদস্য
বিষয়শ্রেণী:ভারতে দুর্ঘটনাজনিত মৃত্যু
বিষয়শ্রেণী:নেহরু–গান্ধী পরিবার
বিষয়শ্রেণী:পারসি ব্যক্তি
বিষয়শ্রেণী:কাশ্মীরি রাজনীতিবিদ
গুরমিত চৌধুরী

**গুরমিত সীতারাম চৌধুরী**, একজন ভারতীয় টেলিভিশন অভিনেতা, মডেল এবং নৃত্যশিল্পী যিনি **গুরমিত চৌধুরী** নামে পরিচিত। কারান দারার খামোশিয়া চলচ্চিত্রের মাধ্যমে বলিউডে তিনি অভিষিক্ত হন। ঝালাক দিখলা যা নামক নৃত্য প্রতিযোগিতা অনুষ্ঠানের ৫ম সিজনে তিনি বিজয়ী হন।.

## ক্যারিয়ার
দেবিনা ব্যাণার্জির সীতা চরিত্রের বিপরীতে *[[রামায়ণ (২০০৮ টিভি সিরিজ)|রামায়ণ]]* ধারাবাহিকে রামের চরিত্রে অভিনয় করেন গুরমিত, যা তাকে যশ ও খ্যাতি এনে দেয়।

*রামায়ণের* পরে *[[পাতি পাত্নি অর ওহ্ (টিভি সিরিজ)|পাতি পাত্নি অর ওহ্]]* ধারাবাহিকে তার তার বাগদত্তা দেবিনা ব্যাণার্জির সাথে তিনি আবারও জুটি বাঁধেন। এছাড়াও পুনার ভিভাহ এ তিনি ইয়াশ সিনধিয়া এর চরিত্রে অভিনয় করেন।

ঝালাক দিখলা যা নামক নৃত্য প্রতিযোগিতা অনুষ্ঠানে কোরিওগ্রাফার শম্পা সন্থালিয়া এর সাথে ৫ম সিজনের বিজয়ী হন। এছাড়াও নাচ বালিয়ে ৬ তে দেবিনা ব্যাণার্জির সাথে অংশ নেন এবং প্রথম রানার আপ হয়ে প্রতিযোগিতা শেষ করেন। *ফেয়ার ফ্যাক্টর: খাত্র কে খিলাড়ি ডার কা ব্লকবাস্টার* এও তিনি প্রথম রানার আপ হয়ে প্রতিযোগিতা শেষ করেন। এছাড়ারও তিনি মি. জাবালপুর উপাধি এবং মি. ইন্ডিয়া প্রতিযোগিতায় জয়ী হন।

## টেলিভিশন

## আপাতবাস্তব টেলিভিশন অনুষ্ঠান
* ২০০৯: *[[পাতি পাত্নি অর ওহ্‌ (টিভি সিরিজ)|পাতি পাত্নি অর ওহ্‌]]* &ndash; প্রতিযোগী
* ২০১২: *[[ঝালাক দিখলা যা (সিজন ৫)|ঝালাক দিখলা যা ৫]]* &ndash; প্রতিযোগী (বিজয়ী)
* ২০১৩: *[[নাচ বালিয়ে শ্রীমান v/s শ্রীমতী ]]* দেবিনার সাথে জুটি বেধে (বিজয়ী)
* ২০১৩–১৪: *[[নাচ বালিয়ে ৬]]*প্রতিযোগী (রানার আপ)
* ২০১৪: *[[ঝালাক দিখলা যা (সিজন ৭)|ঝালাক দিখলা যা ৭]]* তিনি স্বয়ং নিজে হিসেবে 
* ২০১৪: *ফেয়ার ফ্যাক্টর: খাত্র কে খিলাড়ি ডার কা ব্লকবাস্টার* &ndash; প্রতিযোগী (প্রথম রানার আপ)
* ২০১৫: *[[বিগ বস ৮]]* চলচ্চিত্রের প্রচারণায়
* ২০১৫: *[[আই ক্যান ডু দ্যাথ্ঠ (ভারতীয় টিভি সিরিজ)|আই ক্যান ডু দ্যাথ্ঠ]] &ndash; প্রতিযোগী
* ২০১৫: *ব্যাড কোম্পানি*তিনি স্বয়ং নিজে হিসেবে 
* ২০১৬: *কমেডি নাইট্‌স বাঁচাও'' তিনি স্বয়ং নিজে হিসেবে

### বিশেষ ভূমিকায়

## চলচ্চিত্র

## তথ্যসূত্র

## বহিঃসংযোগ

* 

বিষয়শ্রেণী:ভারতীয় ধারাবাহিক নাটকের অভিনেতা
বিষয়শ্রেণী:বিহারের অভিনেতা
বিষয়শ্রেণী:ভাগলপুরের ব্যক্তি
বিষয়শ্রেণী:বিহারের ব্যক্তিত্ব
বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী
বিষয়শ্রেণী:জীবিত ব্যক্তি
বিষয়শ্রেণী:ভারতীয় অভিনেতা
বিষয়শ্রেণী:ড্যান্সিং উইথ দ্য স্টার বিজয়ী
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:১৯৮৪-এ জন্ম
বিষয়শ্রেণী:ভারতীয় আপাতবাস্তব টেলিভিশন অনুষ্ঠানে অংশগ্রহণকারী
লিভ উলমান

**লিভ ইয়োহানে উলমান** (Liv Johanne Ullmann; জন্ম: ১৬ ডিসেম্বর ১৯৩৮) হলেন একজন নরওয়েজীয় অভিনেত্রী ও চলচ্চিত্র পরিচালক। তিনি সুয়েডীয় পরিচালক ইংমার বারিমানের পাণিপ্রার্থীদের একজন।

উলমান *দ্য এমিগ্র্যান্টস* (১৯৭১) চলচ্চিত্রে অভিনয় করে সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কার অর্জন করেন এবং আরও চারটি গোল্ডেন গ্লোবের মনোনয়ন লাভ করেন। ২০০০ সালে তিনি তার নির্মিত দ্বিতীয় চলচ্চিত্র *ফেইথলেস*-এর জন্য পাল্ম দর পুরস্কারের মনোনয়ন লাভ করেন। তিনি *সিনস ফ্রম আ ম্যারিজ* (১৯৭৩) ও *ফেস টু ফেস* (১৯৭৬) চলচ্চিত্রের জন্য দুটি বাফটা পুরস্কার এবং *দি ইমিগ্র্যান্টস* ও *ফেস টু ফেস* চলচ্চিত্রের জন্য দুটি একাডেমি পুরস্কারের মনোনয়ন লাভ করেন।

## কর্মজীবন
উলমান ১৯৫০-এর দশকের মাঝামাঝি সময়ে নরওয়েতে মঞ্চ অভিনেত্রী হিসেবে তার অভিনয় জীবন শুরু করেন। তিনি তার কর্মজীবনের বেশির ভাগ সময়ই মঞ্চে কাজ করেন এবং হেনরিক ইবসেনের *[[আ ডল্‌স হাউজ]]* নাটকে নোরা চরিত্রে অভিনয় করে পরিচিতি অর্জন করেন। কিন্তু পরবর্তী সময়ে তিনি সুয়েডীয় পরিচালক ইংমার বারিমানের চলচ্চিত্রে কাজ শুরু করার পর অধিক খ্যাতি অর্জন করেন। তিনি বারিমানের ১০টি চলচ্চিত্রে অভিনয় করেন, তন্মধ্যে উল্লেখযোগ্য হল *[[পারসোনা (১৯৬৬-এর চলচ্চিত্র)|পারসোনা]]* (১৯৬৬), *দ্য প্যাসন অব অ্যানা* (১৯৬৯), *ক্রাইজ অ্যান্ড হুইস্পার্স* (১৯৭২) ও *অটাম সোনাটা* (১৯৭৮)। শেষোক্ত চলচ্চিত্রে তার সাথে অভিনয় করেন ইংরিদ বারিমান এবং এই ছবি দিয়ে ইংরিদ পুনরায় সুয়েডীয় চলচ্চিত্রে কাজ শুরু করেন। উলমানকে প্রায়ই সুয়েডীয় অভিনেতা ও ইংমারের সহকর্মী এরলান্ড ইয়োসেফসনের বিপরীতে অভিনয় করতে দেখা যেত। তার সাথে তিনি সুয়েডীয় টেলিভিশন নাটক *সিনস ফ্রম আ ম্যারিজ* (১৯৭৩)-এ অভিনয় করেন, যা পূর্ণদৈর্ঘ্য চলচ্চিত্র হিসেবে সম্পাদনা করা হয়েছিল এবং প্রেক্ষাগৃহে প্রদর্শিত হয়েছিল। উলমান রিচার্ড অ্যাটনবারা পরিচালিত *[[আ ব্রিজ টু ফার (চলচ্চিত্র)|আ ব্রিজ টু ফার]]* (১৯৭৭) ছবিতে লরন্স অলিভিয়ের বিপরীতে অভিনয় করেন।

## তথ্যসূত্র

## বহিঃসংযোগ
* 
* 
* 

বিষয়শ্রেণী:১৯৩৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর নরওয়েজীয় অভিনেত্রী
বিষয়শ্রেণী:২১শ শতাব্দীর নরওয়েজীয় অভিনেত্রী
বিষয়শ্রেণী:নরওয়েজীয় কণ্ঠ অভিনেত্রী
বিষয়শ্রেণী:নরওয়েজীয় চলচ্চিত্র অভিনেত্রী
বিষয়শ্রেণী:নরওয়েজীয় চলচ্চিত্র পরিচালক
বিষয়শ্রেণী:নরওয়েজীয় চিত্রনাট্যকার
বিষয়শ্রেণী:নরওয়েজীয় টেলিভিশন অভিনেত্রী
বিষয়শ্রেণী:নরওয়েজীয় টেলিভিশন পরিচালক
বিষয়শ্রেণী:নরওয়েজীয় মঞ্চ অভিনেত্রী
বিষয়শ্রেণী:নরওয়েজীয় মঞ্চ পরিচালক
বিষয়শ্রেণী:গোল্ডেন গ্লোব পুরস্কার (সেরা অভিনেত্রী - নাট্য চলচ্চিত্র) বিজয়ী
বিষয়শ্রেণী:শ্রেষ্ঠ অভিনেত্রী বিভাগে দাভিদ দি দোনাতেল্লো বিজয়ী
বিষয়শ্রেণী:শ্রেষ্ঠ বিদেশি অভিনেত্রী বিভাগে দাভিদ দি দোনাতেল্লো বিজয়ী
বিষয়শ্রেণী:ইংরেজি ভাষার চলচ্চিত্র পরিচালক
বিষয়শ্রেণী:ইউনিসেফের শুভেচ্ছাদূত
বিষয়শ্রেণী:টোকিওর অভিনেত্রী
বিষয়শ্রেণী:দাভিদ দি দোনাতেল্লো বিজয়ী
বিষয়শ্রেণী:মার্কিন নারী চিত্রনাট্যকার
বিষয়শ্রেণী:ফোর ফ্রিডমস পুরস্কার প্রাপক
বংশী (দ্ব্যর্থতা নিরসন)

**বংশী** দ্বারা বোঝানো হতে পারে:

## ব্যক্তি
* বংশী পৈড়িপল্লি- তেলুগু চলচ্চিত্র পরিচালক।
* দ্বিজ বংশী দাস- ষোড়শ শতাব্দীর বাঙ্গালী কবি।

## অন্যান্য
* বংশী (বাঁশি)- একপ্রকার বাদ্যযন্ত্র।
* বংশী (উপজাতি)-বাংলাদেশের একটি ক্ষুত্র উপজাতি।
* বংশী নদী- বাংলাদেশের একটি নদী।
* বংশী নদী (সাভার)- ঢাকা জেলার একটি নদী।